Home -- Aymara -- Perform a PLAY -- 117 (Sad Christmas memory 1)
117. Llaquisiñ Navidad amtanaca 1
Anajj iquiñan koromnakäna. Acatjamat amtasitayna: Navidadajjânwa. Janc’aquiw sartatayna.
Ana: “¡Dani! Dani, ¿cawqhänctasa?”
Dani: “¡Janc’ac puncur jutam, Ana!”
Ana: “¿Cuns ankan lurta? Chhojj catüta.”
Dani: “¡Ana, Papa Noelaw jüti! Janiw aca kollunacar jutquit, jumajj sayätawa. Ucampisa, wila pantuflajj puncu nayrakatar uscta. Uñjam, cuns apanirapitojj.”
Anajj uñjiwa. Mä qhhunu jankjjam phisituwa koña pantuflan lip’t’atäscana. Danijj utaruw ichunti.
Dani: “Blanca Nieves, satäniwa. Wali cusisitätwa.”
Danij junt’u lech churi ucat Anasti awichan sillaparuw uchi ucat uñch’uquisäna.
Uqham uñchuquisinsti 5 mara Navidadat amtäna…
Jupajj pakallk maranïnwa ucatjja vecinamp ucatjj Lucas wawapampi iglesiar sarañataquejj iyaw satänwa, uca chiyar ñic’utan munañan wawarojj, janiw uñjañ muncänti.
Anarojj wal rogatayna Navidad oso t’ant’a churañapataqui.
Ucampis Anajj janiw mä jisc’sa churcänti. ¡Ni cuna!
Ucat Anajja qhunu patjja llust’tas llust’tasaw utapar saräna. Utapan fiesta utjcpachänjja ucat cusisïna. Ucampis cunapachatejj mantasinjja tatapan llaquïtatapjja uñjasinjja, sustjasitaynawa.
Ana: “¿Mamajj juc’ampiti?”
Papá: “Jïs Ana, wali usutawa. Jumat jisct’asisqui.”
C’achatacwa Anajj iquiñapar jac’achasitayna. Janiw cuna pachas cuntejj mamapajj jisc’a arumpi siscän ucjja armcaspänti:
Mamá: “Ana, mä regalow jumatac utjitu: jisq’it jilama. Sum uywäta.”
Anajj waw ichjjarutayna ucat mistuwayatayna. ¿Cuns sañs munäna? Juc’ämpjjarujja tatapajj juparü jac’achasitayna.
Papá: “Ana, mamamajj janiw jiwasanacampïjjeti. Navidadjja cielon fiestachjje. Yatisïnwa jiwañapjja, ucatwa jisc’a Danirojj churtam.”
Tatapan amparapanwa Anajj icjañcamaw jachäna. Jacäwipanjj juc’amp llaquit Navidadänwa.
Anajj amuyunacapan phokantatäscänwa ucat janiw awichap cuartopar mantirjja amuyascataynati.
Dani: “¿Awichita, cielot cuent-t’apjjetasmati?”
Danirojj cunapachatejj awichapajj uca qhusa jan cuna jachañani chekat parlänjja, wal gustäna.
Ucampisa Anan chuymapajja Lucasataquejj wali culiratänwa, jupampejj chamchicapjjapinïnwa.
Janiw Jesusataquejj mä chekas utjcänti. Uca culirasti take cunsa juc’amp juc’amp jan walt’ayana.
Jutirinjja aca historiampejja sarascaquiñäniwa.
Uñstirinaca: Parliri, Ana, Dani, padre, madre
© Copyright: CEF Germany
eng_Latn ayr_Latn ayr_Latn hau_Latn ayr_Latn nya_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn ayr_Latn ayr_Latn ayr_Latn ayr_Latn vec_Latn eng_Latn